عقل ودل
قرآن سائنس کی کتاب ہیں اور نہ سائنس کی زبان میں گفتگو کرتی ہے۔ عام بول چال اور ادب کی زبان سائنس کی زبان نہیں ہوتی۔ یہ زبان سائنسی حقائق کی تفصیلات معلوم ہونے سے پہلے بن چکی تھی اور سائنسی حقائق جاننے کے باوجود اس کے محاورات نہیں بدلے گئے اور نہ بدلے جا سکتے ہیں۔ ہم آج بھی یہ کہتے ہیں کہ میں دل کی گہرائیوں سے آپ کا احترام کرتا ہوں یاجیسے شاعر نے کہا کہ سارے جہاں کا درد ہمارے جگر میں ہے۔ قرآن بھی ادب پارہ ہے۔ اس لیے اس کے اپنی محاوراتی زبان ہے۔ انسان میں سوچنے سمجھنے، اچھائی برائی کا احساس، جمالیات کا احساس جیسی خصوصیات پائی جاتی ہیں۔ سوچنے سمجھنے کے مسئلے کو عقل، اچھائی برائی اور جمالیات کے احساس کے لیے ضمیر یا روح یا دل اور وغیرہ بولا جاتا ہے۔ یہ الفاظ کا چناؤ محض دو مختلف قسم کے فطری رجحانات کو بیان کرنے کے لیے ہوتا ہے۔ قرآن میں اسے قلب کہا گیا ہے۔ غامدی صاحب اسے انسانی شخصیت کہتے ہیں جو خدا کی پھونک (روح یا امر) سے پیدا ہوئی۔ جب یہ کہا جاتا ہے کہ عقل نہیں دل سے سوچنا چاہیے تو مطلب یہ ہوتا ہے کہ سوچتے ہوئے انسانی جذبات اور احساسات کا بھی خیال کرنا چاہیے۔